'መንእሰያት ካብ ኮሮናቫይረስ ከምልጡ ኣይክእሉን' ትካል ጥዕና ዓለም ኮሮናቫይረስ ንድራር ካብ ዝተኣኻኸበት ሓንቲ ስድራ ኣርባዕተ ሰባት ቐቲሉ ኮሮናቫይረስ እቶት ለኣኽቲ ዕምበባ ኢትዮጵያ ይጎድእ ኣሎ ሓደ፡ ረዚንንቕልጡፍን ስጉምቲ ምውሳድ ሰብ ሞያ ጥዕና፡ ብሰፊሑ መርመራ ምክያድ፣ ብዚ ሕማም ዝተለኸፉ ምውሻብን ማሕበራዊ ርሕቐት ክሕልው ምትብባዕን፡ እዚ ለበዳ ንምቁጽጻር ዝሕግዙ መገድታት'ዮም ዝብል ሓበራዊ ርድኢት ኣለዎም። ገሊኦም ስጉምታት፡ ደረጅኦም ዝፈላለ እንተኾነ'ውን ተቐቢሎም ዝትግብሩዎም ኣለው። እቲ ቀንዲ ውራይ ግን፡ ብዙሓት ሃገራት ቅልጡፍ ስጉምቲ ኣብ ምውሳድ ይሰንፋ ምህላወን'ዩ። ዳይሬክተር ፖሊሲ መጽናዕቲ ትካል ጥዕና ዓለም ዝነበረ ቲኪ ፓንገስቱ፡ "ኣሜሪካን ብሪጣንያን ዝነበረን ዕድል ስኢነን'የን፤ እዚ ሕማም ኣብ ቻይና ምስ ተርኣየ ቅድመ ምድላው ንምግባር ብውሑድ ክልተ ሰሙን ነይሩወን። ግን ድማ ቻይና ካባና ዝረሓቐት ስለ ዝኾነት ዝፍጠር ጸገም የለን ዝብል ስምዒት ነይሩ" ይብል። ቻይና፡ ብ31 ታሕሳስ 2019፡ "ምስጢራውን ብእስትንፋስ ዝመሓላለፉ ዓይነት ሕማም" ከም ዝርኣየት ንትካል ጥዕና ዓለም ኣፍሊጣ። ኣብዚ ግዘ፡ ካብ ሰብ ናብ ሰብ ዝተርኣየ ምትሕልላፍ እዚ ሕማም ኣይነበረን፤ ብዙሕ ብዛዕብኡ ዝፍለጥ ነገር'ውን ኣይነበረን። ኣብ ውሽጢ ሰለስተ መዓልቲ ግን፤ ሲንጋፖር፣ ታይዋንን ሆንግ ኮንግን፡ ኣብ ዶባት መርመራ ምክያድ ጀሚረን። ታይዋን፡ ካብ ግዝኣት ቻይና ዝኾነት ውሃን ብነፋሪት ዝመጽኡ ተጉዓዝቲ ካብ ነፋሪት ከይወረዱ ክትምርመር ጀሚራ። ጸኒሖም ተመራመርቲ ብዛዕባ እዚ ቫይረስ ሓደ ነገር ክዕዘቡ ጀሚሮም። ሰባት ምልክት ሕማም ከየርኣዩ'ውን ክልከፉ ስለ ዝኽእሉ፡ እቲ ዘዋጽእ ነገር መርመራ ምክያድ ምኻኑ ሓቢሮም። ኮሮናቫይረስ፡ እእምሮኣዊ ጥዕናኹም ንምሕላው ክትገብሩዎ ዝግባእ ጥንቃቐ ሃገራት ኣፍሪቃ እንታይ ይገብራ ኣለዋ?
